Document ID: 31984R2618

*****
ΚΑΝΟΝΙΣΜΟΣ (ΕΟΚ) αριθ. 2618/84 ΤΗΣ ΕΠΙΤΡΟΠΗΣ
της 14ης Σεπτεμβρίου 1984
για τροποποίηση των κανονισμών (ΕΟΚ) αριθ. 2268/84 και (ΕΟΚ) αριθ. 2278/84 όσον αφορά τις ποσότητες βουτύρου που έχουν παραχθεί πριν από τις 2 Απριλίου 1984 και για τις οποίες έχει προκαθοριστεί η επιστροφή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2268/84 της Επιτροπής της 31ης Ιουλίου 1984 σχετικά με την ειδική πώληση βουτύρου παρέμβασης προς εξαγωγή προς ορισμένες χώρες και την τροποποίηση του κανονισμού (ΕΟΚ) αριθ. 1687/76 (3), και ο κανονισμός (ΕΟΚ) αριθ. 2278/84 της Επιτροπής της 31ης Ιουλίου 1984 όσον αφορά την πώληση, σε καθορισμένη τιμή, του βουτύρου που προορίζεται για εξαγωγή, υπό μορφή «ghee», προς ορισμένους προορισμούς και την τροποποίηση του κανονισμού (ΕΟΚ) αριθ. 1687/76 (4), προβλέπουν τη διάθεση του παλαιού βουτύρου παρεμβάσεως σε μειωμένη τιμή, που προορίζεται για εξαγωγή· ότι για τις εξαγωγές αυτές εφαρμόζεται η επιστροφή·
ότι, ωστόσο, είναι αναγκαίο να αποφευχθεί το ενδεχόμενο να απαιτήσουν οι οικονομικοί φορείς που ζήτησαν πιστοποιητικά εξαγωγής στα οποία αναφέρεται ο προκαθορισμός της επιστροφής πριν από τις 6 Απριλίου 1984, την επιστροφή που ισχύει για το βούτυρο το οποίο έχει παραχθεί κατά τη διάρκεια της γαλακτοκομικής περιόδου 1983/84, κατά την οποία η τιμή παρέμβασης είχε καθορισθεί σε υψηλότερο επίπεδο· ότι πρέπει, ως εκ τούτου, να τροποποιηθούν ανάλογα οι κανονισμοί (ΕΟΚ) αριθ. 2268/84 και (ΕΟΚ) αριθ. 2278/84·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ακόλουθο άρθρο 7α παρεμβάλλεται στον κανονισμό (ΕΟΚ) αριθ. 2268/84:
«Άρθρο 7α
Κατά την τήρηση των τελωνειακών διατυπώσεων εξαγωγής του βουτύρου που αναφέρεται στον παρόντα κανονισμό, τα πιστοποιητικά εξαγωγής που περιλαμβάνουν προκαθορισμό της επιστροφής, τα οποία ζητήθηκαν πριν από τις 6 Απριλίου 1984, δεν μπορούν να χρησιμοποιηθούν.»
Άρθρο 2
Το ακόλουθο άρθρο 13α παρεμβάλλεται στον κανονισμό (ΕΟΚ) αριθ. 2278/84:
«Άρθρο 13α
Κατά την τήρηση των τελωνειακών διατυπώσεων εξαγωγής του «ghee» που αναφέρεται στον παρόντα κανονισμό, τα πιστοποιητικά εξαγωγής που περιλαμβάνουν προκαθορισμό της επιστροφής, τα οποία ζητήθηκαν πριν από τις 6 Απριλίου 1984, δεν μπορούν να χρησιμοποιηθούν.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Σεπτεμβρίου 1984.

Labels: 2
3
17